4. การประกอบธุรกิจของแต่ละกลุ่มธุรกิจ

4.1 ธุรกิจการพัฒนาอสังหาริมทรัพย์

 

  ในปี 2554 บริษัท แกรนด์ ยูนิตี้ ดิเวลล็อปเมนท์ จำกัด
  ได้พัฒนาโครงการคอนโดมิเนียมเสร็จพร้อมโอนห้องชุดให้แก่ลูกค้า 2 โครงการ ได้แก่ โครงการ
  ยู ดีไลท์ แอท ห้วยขวาง สเตชั่น และ โครงการ ยู ดีไลท์ แอท จตุจักร สเตชั่น นอกจากนี้
  บริษัทฯ ได้เปิดโครงการใหม่เพิ่มขึ้นอีก 3 โครงการ คือ โครงการ ยู ดีไลท์2 แอท บางซื่อ
  สเตชั่น, โครงการ ยู ดีไลท์ เรสซิเดนส์ พัฒนาการ-ทองหล่อ และโครงการ ยู ดีไลท์ 3
  ประชาชื่น - บางซื่อ โดยมีมูลค่าของโครงการรวมประมาณ 4,072 ล้านบาท
  ซึ่งได้รับการตอบรับจากลูกค้าเป็นอย่างดี โดยเฉพาะโครงการยู ดีไลท์ 2 แอท บางซื่อ สเตชั่น
  ซึ่งเปิดขายในไตรมาส 1 สามารถปิดการขายได้ภายในปี 2554 ส่วนอีก 2 โครงการ
  ซึ่งเปิดขายในไตรมาส 4
  ในช่วงที่ยังคงมีปัญหาด้านอุทกภัยก็ยังสามารถปิดการขายได้โดยเฉลี่ยประมาณร้อยละ 20 ถึง 30
  ปัจจุบันบริษัทฯ มียอดขายห้องชุดในโครงการที่อยู่ระหว่างการพัฒนา (Backlog)
  คิดเป็นมูลค่ารวมประมาณ 2,991 ล้านบาท
  โดยจะสามารถทยอยโอนห้องชุดในโครงการดังกล่าวเพื่อรับรู้รายได้ตั้งแต่ไตรมาส 1 ปี 2555
  จนถึงไตรมาส 4 ปี 2556

  ส่วนของโครงการปาร์ค เวนเชอร์ อีโคเพล็กซ์
  ซึ่งเป็นอาคารสำนักงานและโรงแรมมีความสูงรวม 34 ชั้น
  ตั้งอยู่บริเวณหัวมุมสี่แยกถนนเพลินจิต - วิทยุ ภายใต้การพัฒนาและดำเนินการของ บริษัท
  เลิศรัฐการ จำกัด ได้ดำเนินการพัฒนาในส่วนพื้นที่สำนักงานเสร็จแล้วในเดือนกันยายน 2554
  โดยมีผู้เช่าพื้นที่แล้วทั้งส่วนสำนักงาน และส่วนร้านค้าประมาณร้อยละ 30 และร้อยละ 100
  ตามลำดับท่ามกลางสภาวการณ์เศรษฐกิจโลกและการเมืองในประเทศที่ไม่แน่นอนแสดงให้เห็นถึงศักยภาพความสามารถในการแข่งขันของโครงการ
  สำหรับพื้นที่ส่วนโรงแรมจะดำเนินการพัฒนาแล้วเสร็จในเดือนเมษายน 2555

ภาวะการแข่งขันและการตลาด

  ในปี 2554 การตลาดและการแข่งขันในธุรกิจภาคอสังหาริมทรัพย์มีตัวเลขการขยายตัวที่ลดลงจาก
  ปี 2553 อย่างมีนัยสำคัญ
  เนื่องจากปัจจัยทางการเมืองที่มีการเปลี่ยนแปลงรัฐบาลทำให้มีปัญหาด้านความต่อเนื่องของนโยบายในการกระตุ้นเศรษฐกิจ
  นอกจากนี้ ยังมีอัตราการเพิ่มขึ้นของดอกเบี้ยและภาวะเงินเฟ้อตั้งแต่ช่วงต้นปี
  ทำให้วัสดุก่อสร้างและค่าแรงเพิ่มสูงขึ้น จนถึงในช่วงไตรมาส 4
  ก็เกิดปัญหาด้านอุทกภัยครั้งร้ายแรง
  ซึ่งทำให้ทั้งผู้ประกอบการและผู้บริโภคชะลอการตัดสินใจในการลงทุนและซื้ออสังหาริมทรัพย์
  อย่างไรก็ตาม บริษัทฯ
  ได้มีการติดตามและประเมินผลภาวะการแข่งขันและการตลาดที่เกิดขึ้นอย่างต่อเนื่อง
  โดยยังคงเน้นนโยบายการดำเนินธุรกิจและการขยายการลงทุนอย่างรอบคอบและระมัดระวัง
  ในส่วนของการพัฒนาอาคารชุดคอนโดมิเนียม บริษัทฯ
  จะเลือกทำเลที่ตั้งของโครงการให้อยู่ในชุมชนและมีความสะดวกในการเดินทาง
  แต่สามารถนำมาพัฒนาเป็นห้องชุดเพื่ออยู่อาศัยที่มีคุณภาพในระดับราคาปานกลาง
  และทำการตลาดกับลูกค้ากลุ่มเป้าหมายที่

เป็นคนรุ่นใหม่อยู่ในช่วงต้นของวัยทำงานให้สามารถซื้อเป็นที่อยู่อาศัยหรือลงทุนได้ นอกจากนี้
เพื่อให้สามารถแข่งขันกับบริษัทฯ ที่พัฒนาสินค้าในตลาดเดียวกัน บริษัทฯ
จะให้ความสำคัญกับการควบคุมต้นทุนและระยะเวลาในการพัฒนาโครงการให้แล้วเสร็จรวดเร็วกว่าคู่แข่ง
เพื่อจะได้ผลตอบแทนต่อการลงทุนให้แก่ผู้ถือหุ้นในอัตราที่ดีขึ้น

สำหรับสภาพตลาดพื้นที่เช่าอาคารสำนักงานโดยภาพรวมตลาดในช่วงครึ่งปีแรกของปี 2554
มีการปรับที่ดีขึ้นเนื่องจากความต้องการเช่าสำนักงานที่เพิ่มขึ้นและพื้นที่สำนักงานให้เช่ามีจำกัด
โดยเฉพาะอย่างยิ่งในย่านธุรกิจใจกลางเมือง ทั้งนี้ ในช่วงปลายปี2554
ซึ่งเกิดปัญหาอุทกภัยและปัญหาเศรษฐกิจในยุโรปได้ส่งผลต่อตลาดพื้นที่เช่าอาคารสำนักงานเป็นอย่างมาก

อย่างไรก็ตาม ด้วยตำแหน่งที่ตั้งของอาคารและการเชื่อมต่อการระบบโดยสาร BTS
การออกแบบที่สวยงาม การเลือกใช้วัสดุและอุปกรณ์ที่เหมาะสม และเน้นการประหยัดพลังงาน
เป็นปัจจัยสำคัญส่งผลให้โครงการปาร์ค เวนเชอร์ อีโคเพล็กซ์
สามารถปล่อยพื้นที่เช่าได้เกือบร้อยละ 30 ของพื้นที่เช่าทั้งหมดโดยค่าเช่าสูงสุดถึง 850
บาทต่อตารางเมตร ซึ่งถือว่าสูงที่สุดในตลาดพื้นที่เช่าอาคารสำนักงานของกรุงเทพมหานครในปัจจุบัน

แหล่งที่มาของเงินลงทุน

บริษัทฯ มีแหล่งที่มาของเงินลงทุนจากผู้ถือหุ้นและเงินกู้จากสถาบันการเงิน โดยในปี 2554 บริษัทฯ
ยังคงนโยบายในการรักษาอัตราส่วนของหนี้สินต่อทุน (D/E Ratio) ให้อยู่ในระดับใกล้เคียง 1
เท่า ซึ่งเป็นระดับที่เหมาะสม
สามารถลดต้นทุนทางการเงินและความเสี่ยงในการชำระคืนเงินกู้ให้น้อยที่สุด

ผลกระทบต่อสิ่งแวดล้อม

บริษัทฯ มีนโยบายการดำเนินธุรกิจที่ตระหนักถึงความสำคัญของสิ่งแวดล้อม
โดยแผนงบประมาณของธุรกิจการลงทุนในอสังหาริมทรัพย์ ได้ครอบคลุมถึง การประหยัดพลังงาน
และการลดผลกระทบที่จะทำลายสิ่งแวดล้อม ดังจะเห็นได้จากโครงการปาร์ค เวนเชอร์ อีโคเพล็กซ์
ซึ่งเป็นโครงการพัฒนาอาคารสำนักงาน
และโรงแรมขนาดใหญ่ที่ได้ขอให้มีการรับรองด้านมาตรฐานการรักษาสิ่งแวดล้อมจาก Leadership
in Energy and Environmental Design (LEED ) ในระดับ Platinum โดยบริษัทฯ
ได้เลือกใช้วัสดุ และเทคโนโลยีในการก่อสร้างที่จะช่วยรักษาสิ่งแวดล้อม และประหยัดพลังงาน อาทิ
กระจกที่มีความหนา 3 ชั้น มีคุณสมบัติป้องกันการถ่ายเทความร้อน
ระบบปรับอากาศอัจฉริยะสามารถปรับลดการใช้พลังงานในช่วงที่อุณหภูมิภายในเย็น
และระบบลิฟท์โดยสารอัจฉริยะ เป็นต้น

นอกจากนี้โครงการยู ดีไลท์ คอนโดมิเนียม
ก็ได้เน้นให้มีการออกแบบโครงการให้มีพื้นที่สีเขียวมากกว่าที่กฎหมายกำหนดเพื่อคืนพื้นที่สีเขียวให้แก่ผู้อยู่อาศัยในโครงการมากที่สุดด้วย

ธุรกิจผลิต และจำหน่ายผงสังกะสีอ๊อกไซด์

ลักษณะของผลิตภัณฑ์ 

  []บริษัท ไทย-ไลซาท จำกัด ดำเนินธุรกิจเป็นผู้ผลิตและจำหน่ายผงสังกะสีอ๊อกไซด์
  ภายใต้เครื่องหมายการค้ารูป “เตาเผา” และในปี 2554
  บริษัทฯได้ทำการเปลี่ยนเครื่องหมายการค้าเป็น ทั้งนี้
  เพื่อความทันสมัยและเป็นที่เข้าใจง่ายสำหรับลูกค้าผงสังกะสีอ๊อกไซด์
  ซึ่งใช้เป็นวัตถุดิบในอุตสาหกรรมต่างๆ
  โดยแบ่งตามระดับความบริสุทธิ์และลักษณะการใช้งานของลูกค้าได้ 3 ระดับ (Grade) ดังนี้

+-----------+---------+-------------------------+---------------------+
| ผงสังกะสี   | คว      | กลุ่มอุตสาหกรรม            | คุณส                 |
| อ๊อกไซด์    | ามบริสุทธิ์ |                         | มบัติของผงสังกะสีอ๊อกไซด์ |
|           |         |                         |                     |
| ( ZnO )   |         |                         |                     |
+-----------+---------+-------------------------+---------------------+
| ไวท์ซีล     | -       |                        |  เพิ่มแรงต้านทาน      |
|           |  99.50% | อุตสา                    | แรงดึง และการยึดเกาะ  |
| ( White   |         | หกรรมการยางรถยนต์คุณภาพสูง |                     |
| Seal )    |         |                         |  ป้องกันเชื้อรา        |
|           |         |  อุตสาหกรรมสีทาทั้งภายใน   |                     |
|           |         | และภายนอก               |                    |
|           |         |                         | รักษาโรคที่เกิดจากเชื้อรา |
|           |         |  อุตสาหกรรมอาหารสัตว์     |                     |
+-----------+---------+-------------------------+---------------------+
|           |         |  อุตสาหกรรมสีสำหรับเรือ    |  ป้องกันสนิม          |
|           |         | และเสาเหล็ก โครงเหล็ก     |                     |
+-----------+---------+-------------------------+---------------------+
| เรดซีล     | -       |  อุตสาหกรรมยางรถยนต์     |  เพิ่มแรงต้านทาน      |
|           |  99.00% |                         | แรงดึง และการยึดเกาะ  |
| ( Red     |         |                         |                     |
| Seal )    |         |                         |                     |
+-----------+---------+-------------------------+---------------------+
| เรดซีล -   | -       |                        |  เพิ่มแรงต้านทาน      |
| อาร์ ( Red |  99.00% | อุตสา                    | แรงดึง และการยึดเกาะ  |
| Seal - R  |         | หกรรมยางรถยนต์,รองเท้ายาง |                     |
| )         |         |                         |                    |
|           |         |                        | ป้องกันน้ำยางเสื่อมสภาพ  |
|           |         | อุตสาหกรรมน้ำยางข้น,เซรามิค |                     |
+-----------+---------+-------------------------+---------------------+

ผงสังกะสีอ๊อกไซด์ใช้เป็นส่วนประกอบในหลายอุตสาหกรรมได้แก่ การผลิตยางรถยนต์ , อาหารสัตว์ , เซรามิค เครื่องสำอางค์ และยารักษาโรค โดยอุตสาหกรรมที่มียอดการสั่งซื้อมากที่สุด คือ อุตสาหกรรมการผลิตยางรถยนต์ คิดเป็นประมาณร้อยละ 65 ของยอดการสั่งซื้อผงสังกะสีอ๊อกไซด์ทั้งหมด

  ภาวการณ์แข่งขัน และการตลาด

  จากสภาวะเศรษฐกิจภายในปี 2554 ที่มีการเติบโตขึ้นจากปี 2553
  ทำให้ความต้องการใช้ผงสังกะสีอ๊อกไซด์มีปริมาณที่มากขึ้น
  โดยเฉพาะกับกลุ่มอุตสาหกรรมผลิตยางรถยนต์และกลุ่มอุตสาหกรรมอาหารสัตว์
  แต่หลังจากที่เกิดอุทกภัยตั้งแต่เดือน ตุลาคม 2554 เป็นต้นมา
  ทำให้เกิดผลกระทบกับอุตสาหกรรมหลักบางอุตสาหกรรมที่ได้รับผลกระทบอุทกภัยโดยตรง อาทิ
  เช่น โรงงานผลิตรถยนต์ และต่อเนื่องถึงอุตสาหกรรมผลิต

  ยางรถยนต์ จึงทำให้ปริมาณการใช้ผงสังกะสีอ๊อกไซด์ลดลงประมาณร้อยละ 10
  อย่างไรก็ตามในปลายปี 2554 ภายหลังจากที่สถานการณ์อุทกภัยยุติลง
  ปริมาณการใช้ผงสังกะสีอ๊อกไซด์จึงได้กลับสู่ภาวะปกติ

  ในด้านการแข่งขัน การแข่งขันกับสินค้าจากต่างประเทศเริ่มดีขึ้น
  เนื่องจากมีการนำเข้าจากต่างประเทศลดลง
  แต่อย่างไรก็ตามการแข่งขันทางด้านราคายังคงสูงอยู่เช่นเดิม

การผลิต

  บริษัทฯ มีโรงงานผลิตสังกะสีออกไซด์ จำนวน 2 โรงงาน ตั้งอยู่เลขที่ 2-3 ซอยพหลโยธิน 90
  ถนนพหลโยธินตำบลประชาธิปัตย์ อำเภอธัญบุรี จังหวัดปทุมธานี และในปี 2554
  ได้เปิดโรงงานแห่งใหม่ ตั้งอยู่ที่สวนอุตสาหกรรมโรจนะ เลขที่ 54 หมู่ 3 ตำบลสามบัณฑิต
  อำเภออุทัย จังหวัดพระนครศรีอยุธยา โดยโรงงานทั้ง
  2 แห่ง เปิดทำการผลิตตลอด 24 ชั่วโมง ในปี 2554 มีอัตรากำลังการผลิตจากทั้ง 2 โรงงาน
  12,827 เมตริกตัน คิดเป็นร้อยละ 77.74 จากกำลังการผลิตรวม 16,500 เมตริกตันต่อปี
  ซึ่งลดลงจากปีที่ผ่านมา โดยสาเหตุ
  มาจากอุทกภัยครั้งร้ายแรงในเดือนตุลาคม 2554 ส่งผลให้โรงงานทั้ง 2 แห่ง
  ต้องหยุดการผลิตเป็นระยะเวลา 3 เดือน

  -------------------------- ----------- ----------- ----------- -----------
  การผลิต                     ปี 2554      ปี 2553      ปี 2552      ปี 2551

  กำลังการผลิตเต็มที่ (เมตริกตัน)   16,500      14,400      14,400      13,000

  ปริมาณการผลิตจริง (เมตริกตัน)   12,827      12,348      12,301      12,460

  การใช้กำลังการผลิต            77.74 %     85.75 %     85.42 %     95.85 %
  -------------------------- ----------- ----------- ----------- -----------

ระบวนการผลิตเป็นระบบ French Process วัตถุดิบที่ใช้ คือ สังกะสีแท่งที่มีความบริสุทธิ์ ร้อยละ 99.995 ( Special High Grade Zinc Ingot ) ตามนโยบายการผลิตของบริษัทฯ ที่มุ่งเน้นการผลิตผลิตภัณฑ์ที่มีคุณภาพ และเป็นไปตามมาตรฐานสากล ISO : 9001 (Version 2008) ซึ่งบริษัทฯ ได้รับการรับรองจาก TUV NORD 

  นอกจากนี้ บริษัทฯ ได้ปรับปรุงกระบวนการผลิต สำหรับโรงงานแห่งใหม่ที่
  สวนอุตสาหกรรมโรจนะ จังหวัด.พระนครศรีอยุธยา โดยเปลี่ยนพลังงานที่ใช้จากน้ำมัน
  เป็นก๊าซธรรมชาติ (Natural Gas – NG) ซึ่งนอกจากจะเป็นการลดต้นทุนการผลิตแล้ว
  ยังช่วยลดการปล่อยก๊าซคาร์บอนไดออกไซด์ ซึ่งเป็นการดูแลรักษาสิ่งแวดล้อม
  และมุ่งลดผลกระทบต่อสิ่งแวดล้อมและชุมชุนเป็นสำคัญ

 

วัตถุดิบ 

  สังกะสีแท่งบริสุทธิ์ ซึ่งเป็นวัตถุดิบหลัก ที่ใช้ในกระบวนการผลิตสังกะสีออกไซด์
  คิดเป็นปริมาณร้อยละ 80 ของวัตถุดิบที่ใช้ในการผลิตทั้งหมด บริษัทฯ
  ซื้อวัตถุดิบทั้งจากแหล่งวัตถุดิบในประเทศ และต่างประเทศดังนี้

  - แหล่งวัตถุดิบในประเทศ บริษัท ผาแดงอินดัสทรี จำกัด ( มหาชน ) ประมาณร้อยละ 46
  ของปริมาณการซื้อวัตถุดิบทั้งหมด

  - แหล่งวัตถุดิบต่างประเทศ ผู้ผลิตหลายรายจาก ประเทศญี่ปุ่น / เกาหลี/ออสเตรเลีย
  ประมาณร้อยละ 54 ของปริมาณการซื้อวัตถุดิบทั้งหมด โดยสังกะสีแท่งจากต่างประเทศ
  เมื่อนำมาผลิตเพื่อการส่งออก บริษัทฯ จะได้รับสิทธิยกเว้นภาษีนำเข้าวัตถุดิบจากกรมศุลกากร
  (19 ทวิ )

มูลค่าการสั่งซื้อวัตถุดิบภายในประเทศ และต่างประเทศ

  -------------------------- -------- ----- -------- ------ -------- -------
  แหล่งวัตถุดิบ                  ปี 2553 ⁽       ปี 2552 ⁽        ปี 2552 ⁽ 
                             ³ ⁾            ² ⁾             ¹ ⁾      

                             ล้านบาท   %     ล้านบาท   %      ล้านบาท   %

  ภายในประเทศ                372      46    396      51     482      56

  ต่างประเทศ                  436      54    374      49     377      44

  มูลค่าการสั่งซื้อวัตถุดิบในประเทศ / 809      100   770      100    859      100
  ต่างประเทศ                                                          
  -------------------------- -------- ----- -------- ------ -------- -------

( 1 ) ราคาเฉลี่ยสังกะสีแท่งในตลาด LME คือ 1,656.76 USD / ตัน

( 2 ) ราคาเฉลี่ยสังกะสีแท่งในตลาด LME คือ 1,874.62 USD / ตัน

( 3 ) ราคาเฉลี่ยสังกะสีแท่งในตลาด LME คือ 2,193.33 USD / ตัน

ผลกระทบต่อสิ่งแวดล้อม 

  ในปี 2554 บริษัทฯ มีการดำเนินการที่ชัดเจนในการลดการใช้พลังงานให้น้อยลงอย่างต่อเนื่อง
  โดยเลือกใช้พลังงานที่เป็นมิตรกับสิ่งแวดล้อมเป็นพลังงานที่สะอาดและเป็นที่ยอมรับโดยทั่วไป
  (Natural Gas – NG)
  เป็นพลังงานก๊าซธรรมชาติที่นำมาใช้ในการให้พลังงานความร้อนในการเปลี่ยนรูปของสังกะสีแท่งให้เป็นผงสังกะสี
  อ๊อกไซด์ และนอกจากนี้บริษัทฯ ใช้กระบวนการผลิตแบบ French Process
  ซึ่งใช้วัตถุดิบหลักคือสังกะสีแท่งที่มีความบริสุทธิ์สูง
  จึงไม่ก่อให้เกิดฝุ่นและก๊าซที่เป็นมลภาวะต่อสิ่งแวดล้อม โดยบริษัทฯ
  จัดให้มีการตรวจสอบคุณภาพอากาศจากปล่องระบายอากาศเป็นประจำ
  โดยว่าจ้างบริษัทตรวจสอบที่ได้รับการรับรองจาก
  กรมโรงงานอุตสาหกรรมเป็นผู้ดำเนินการตรวจสอบ
  ซึ่งผลการตรวจสอบอยู่ในเกณฑ์มาตรฐานตามที่กระทรวงอุตสาหกรรมได้กำหนดไว้